কলকাতা মেট্রো
১৯৮৪ সালে চালু হওয়া কলকাতা মেট্রো ভারতের প্রথম মেট্রো রেল পরিষেবা (দ্বিতীয় মেট্রো পরিষেবা দিল্লি মেট্রো চালু হয় ২০০২ সালে)। এটি ভারতীয় রেলের অধীনস্থ এবং ভারতীয় রেলের একটি ক্ষেত্রীয় রেলওয়ের মর্যাদা ভোগ করে।
ময়দান, কলকাতা
কলকাতার আদি জমিদার সাবর্ণ রায়চৌধুরী পরিবার তাঁদের আদি বসতি হালিশহর থেকে নব্য বসতি বড়িশা পর্যন্ত যে রাস্তাটি নির্মাণ করান, সেটি ময়দানের পাশ দিয়ে কলকাতার উত্তর ও দক্ষিণাঞ্চলের মধ্যে সংযোগরক্ষাকারী চৌরঙ্গীর উপর দিয়ে যেত। ময়দানের পূর্ব সীমান্তে কলকাতা মেট্রোর টালিগঞ্জ-এসপ্ল্যানেড শাখাটি নির্মাণ করতে প্রায় সাত বছর সময় লাগে। মেট্রোর ময়দান-সংলগ্ন স্টেশনের সংখ্যা ৩ – এসপ্ল্যানেড, পার্ক স্ট্রিট ও ময়দান।